
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 145
                                                                    21 iulie 2025
privind modificarea Hotărârii Consiliului Local Sighișoara nr. 123/10.06.2025
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 20.648/25.06.2025 şi la Consiliul Local Sighișoara cu nr. 23.003/17.07.2025, de referatul de aprobare, înregistrat cu nr. 20.655/25.06.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere documentația cadastrală de primă înscriere a imobilului de natură construcție – pod, în suprafață de 241 mp., situat peste Pârâul Șaeșului, la intersecția străzilor Ana Ipătescu și Ilarie Chendi, înscris în Anexa nr. 4 – Inventarul bunurilor care aparțin domeniului public al Municipiului Sighișoara, la poziția 148, sub denumirea „poduri”, conform Hotărârii Guvernului nr. 964/2002 privind atestarea domeniului public al judeţului Mureş, precum şi al municipiilor, oraşelor şi comunelor din judeţul Mureş, publicată în Monitorul Oficial al României, Partea I, nr. 686 din 17 septembrie 2002;

Având în vedere că terenul cu nr. cad. 58296, în suprafață de 241 mp., a fost înscris în cartea funciară nr. 58296, ca „teren neîmprejmuit”, aferent construcției pod, dar cu categoria de folosință „ape curgătoare”, ceea ce, conform prevederilor legale în vigoare, indică faptul că imobilul aparține domeniului public al statului;

Având în vedere prevederile art. 3 alin. (1) și alin. (2) din Legea apelor nr. 107/1996, cu modificările și completările ulterioare, potrivit cărora apele de suprafață, precum și albiile minore ale cursurilor de apă, fac parte din domeniul public al Statului Român, iar administrarea acestora este asigurată de către Ministerul Mediului, Apelor și Pădurilor, prin Administrația Națională Apele Române; 

Luând în considerare necesitatea actualizării informațiilor din cartea funciară, în sensul corectei reflectări a regimului juridic real al terenurilor afectate de albia Pârâului Șaeșului, inclusiv suprafața de 241 mp. înscrisă în C.F. nr. 58296 Sighișoara, având aceeași categorie de folosință – ape curgătoare – și care, prin natura sa, trebuie să aparțină domeniului public al statului;

Având în vedere prevederile art. 14 și art. 15 din Hotărârea Consiliului Local Sighișoara nr. 169 din 30 august 2018 privind însușirea unor documentații topo - cadastrale; 

Având în vedere Hotărârea Consiliului Local Sighișoara nr. 123/10.06.2025 privind înscrierea în C.F. nr. 58296 a dreptului de proprietate a Statului Român, cu drept de administrare A.N.A.R. – A.B.A. Mureș, asupra suprafeței de 241 mp. teren având categoria de folosință ape curgătoare;

Văzând adresa Administrației Naționale Apele Române – Administrația Bazinală de Apă Mureș nr. 11.121/10.07.2025, înregistrată la Municipiul Sighișoara cu nr. 22.361/11.07.2025, cu referire la necesitatea modificării Hotărârii Consiliului Local Sighișoara nr. 123/10.06.2025, în sensul eliminării mențiunilor cu privire la Administrația Bazinală de Apă Mureș;

Având în vedere prevederile art. 554 alin. (1), art. 858 - 870 și 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 136 din Constituția României, republicată;

Văzând prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;      

Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară;
Având în vedere prevederile art. 286 și art. 287 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în speță cele ale anexei nr. 2 la aceasta;  

Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 20.657/25.06.2025, prin care se propune modificarea Hotărârii Consiliului Local Sighișoara nr. 123/10.06.2025;

Având în vedere avizele favorabile ale tuturor comisiilor pe domenii de specialitate;     
În temeiul art. 129 alin. (1), alin. (2) lit. „c” și lit. „d”, alin. (7) lit. „n” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. I. Se aprobă modificarea titlului Hotărârii Consiliului Local Sighișoara nr. 123/10.06.2025 din: „privind înscrierea în C.F. nr. 58296 a dreptului de proprietate a Statului Român, cu drept de administrare A.N.A.R. – A.B.A. Mureș, asupra suprafeței de 241 mp. teren având categoria de folosință ape curgătoare”, în: „privind înscrierea în C.F. nr. 58296 Sighișoara a dreptului de proprietate a Statului Român – domeniul public, cu drept de administrare Ministerul Mediului, Apelor și Pădurilor prin A.N.A.R., asupra suprafeței de 241 mp. teren având categoria de folosință ape curgătoare”.

Art. II. Se aprobă modificarea art. 1 din Hotărârea Consiliului Local Sighișoara nr. 123/10.06.2025, după cum urmează: 

„Art. 1. În temeiul și prin efectul legii, Consiliul Local Sighișoara își exprimă acordul pentru înscrierea în C.F. a dreptului de proprietate a Statului Român – domeniul public, cu drept de administrare Ministerul Mediului, Apelor și Pădurilor prin A.N.A.R. pentru suprafața de 241 mp. teren intravilan, având categoria de folosință ape curgătoare, reprezentând parte din albia Pârâului Șaeșului, aflată la intersecția străzilor Ana Ipătescu și Ilarie Chendi, înscris în C.F. nr. 58296 Sighișoara, sub nr. cad. 58296.”

Art. III. Se aprobă modificarea art. 2 din Hotărârea Consiliului Local Sighișoara nr. 123/10.06.2025, după cum urmează: 

„Art. 2. Demersurile  necesare la B.C.P.I. Sighișoara pentru înscrierea în cartea funciară a dreptului de proprietate a Statului Român – domeniul public și a dreptului de administrare pentru care Consiliul Local Sighișoara și-a exprimat acordul, așa cum este prevăzut la art. 1, vor fi efectuate de către Ministerul Mediului, Apelor și Pădurilor prin A.N.A.R.”

Art. IV. Cu data adoptării prezentei hotărâri, orice alte prevederi contrare, incidente în speță își încetează valabilitatea. 

Art. V. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Administrarea Domeniului Public și Privat – Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Direcția Economică din cadrul Municipiului Sighișoara și Administrația Națională Apele Române.

Art. VI. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

              1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  3 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.

16 ex.  

B.A

